vergader Afbreking: ver•ga•der Werkwoord: vergader Verlede tyd: het vergader Betekenis: • Om as 'n groep bymekaar te kom, meestal om iets te bespreek. • (verouderd) Om dinge bymekaar te maak; vergaar. Gebruik: • Want waar twee of drie in my Naam vergader, daar is Ek in hul midde. [Matteus ‪18:20] • Jy kan skatte op aarde vergader, maar jy kan dit nie eendag saamneem nie. Spreekwoord: • Waar die aas is, vergader die aasvoëls. [Waar voordeel behaal kan word, is daar baie mededingers.] Sinoniem: • beraadslaag • byeenkom • bymekaarkom • kongregeer • saamdrom • saamkom • saamtrek • insamel • opgaar • versamel Afgelei: • vergaderplek • vergadersaal • vergadertafel Verwant: • vergadering Vertaling: Engels: to meet, assemble, convene; to collect, gather Nederlands: vergaderen Laat weet asb as die inskrywing foute bevat of verder verbeter kan word.